C 421/34
MT
Il-Ġurnal Uffiċjali tal-Unjoni Ewropea
4.11.2022
Għalhekk, ħafna minn dawn ir-reġjuni jistgħu jespandu d-dimostraturi, l-innovazzjoni u l-miżuri ta’ trasferiment tatteknoloġija billi jużaw riżorsi tal-politika ta’ koeżjoni sabiex jgħinu fl-ilħuq tal-objettivi tal-programm.
Ir-reġjuni li identifikaw il-prijoritajiet fl-istrateġiji relatati ma’ qasam ta’ missjoni partikolari jistgħu jiżviluppaw sinerġiji ma’ dik il-missjoni (19) sabiex jappoġġaw l-iżvilupp u/jew il-varar downstream ta’ approċċi ġodda għall-iżvilupp ta’ perkorsi trasformattivi.
Pereżempju, il-missjonijiet tal-HE jistgħu jipprovdu direzzjonalità; jagħtu spinta lill-iżvilupp reġjonali; jippromwovu governanza transdixxiplinari u f’diversi livelli; jinvolvu lill-pubbliku ġenerali u lill-partijiet ikkonċernati lokali/reġjonali; u jirreklamaw l-investiment tal-politika ta’ koeżjoni u l-aċċess għal networks ġodda, għal pjattaformi ta’ apprendiment tal-politika u għal strumenti ta’ finanzjament.
Ir-reġjuni għandhom rwol importanti fil-varar tal-ekonomija tal-idroġenu, b’mod partikolari permezz tal-Widien talIdroġenu (20).
Jiżguraw il-produzzjoni, it-trasport, il-ħżin u l-użu tal-idroġenu fil-livell reġjonali jew lokali, u huma kruċjali sabiex jintlaħqu l-objettivi ta’ REPowerEU (21).
L-Impriża Konġunta Idroġenu Nadif għandha esperjenza twila fl-appoġġ talistabbiliment tal-Widien tal-Idroġenu fl-UE.
Il-varar ulterjuri ta’ dan il-kunċett ta’ suċċess madwar l-Istati Membri kollha jeħtieġ l-akkumulament sostanzjali tar-riżorsi.
Pereżempju, l-idroġenu rinnovabbli se jkun kruċjali sabiex jissostitwixxi l-gass naturali, il-faħam u ż-żejt fl-industriji u fittrasport li diffiċli jiġu ddekarbonizzati.
REPowerEU tistabbilixxi mira ta’ 10 miljun tunnellata ta’ produzzjoni domestika tal-idroġenu rinnovabbli u 10 miljun tunnellata ta’ importazzjonijiet tal-idroġenu rinnovabbli sal-2030.
Ir-reġjuni għandhom rwol importanti fil-varar tal-ekonomija tal-idroġenu fl-UE, b’mod partikolari permezz tal-Widien tal-Idroġenu.
Il-Widien tal-Idroġenu jiżguraw il-produzzjoni, it-trasport, il-ħżin u l-użu tal-idroġenu fil-livell reġjonali jew lokali, u huma kruċjali sabiex jintlaħqu l-objettivi ta’ REPowerEU.
L-Impriża Konġunta Idroġenu Nadif, u l-predeċessuri tagħha, għandhom esperjenza twila ħafna ta’ appoġġ tal-istabbiliment tal-Widien tal-Idroġenu fl-UE.
Bħalissa, hemm 23 Wied tal-Idroġenu fl-UE f’għaxar Stati Membri.
Il-varar ulterjuri ta’ dan il-kunċett ta’ suċċess madwar l-Istati Membri kollha jeħtieġ l-akkumulament sostanzjali tar-riżorsi.
(19) Il-missjonijiet tal-UE huma novità tal-programm ta’ riċerka u ta’ innovazzjoni Orizzont Ewropa għas-snin bejn l-2021 u l-2027.
Il-missjonijiet tal-UE huma sforz koordinat mill-Kummissjoni sabiex tiġbor flimkien ir-riżorsi meħtieġa f’termini ta’ programmi ta’ finanzjament, politiki u regolamenti, kif ukoll ta’ attivitajiet oħrajn.
Għandhom ukoll l-għan li jimmobilizzaw u jattivaw l-atturi pubbliċi u privati, bħall-Istati Membri tal-UE, l-awtoritajiet lokali u reġjonali, l-istituzzjonijiet ta’ riċerka, il-bdiewa u l-maniġers tal-art, l-imprendituri u l-investituri sabiex joħolqu impatt reali u dejjiemi.
Il-missjonijiet jinvolvu lill-pubbliku ġenerali sabiex jagħtu spinta lill-użu soċjetali ta’ soluzzjonijiet u ta’ approċċi ġodda.
Hemm ħames Missjonijiet tal-UE (L-Adattament għat-Tibdil fil-Klima; Il-Kanċer; Ir-Restawr tal-Oċeani u tal-Ilmijiet tagħna sal-2030; 100 Belt Newtrali għall-Klima u Intelliġenti sal-2030; Patt dwar il-Ħamrija għall-Ewropa).
(20) Is-sħubija għall-Ispeċjalizzazzjoni Intelliġenti Widien tal-Idroġenu u l-pilota għall-idroġenu (Widien tal-idroġenu - Pjattaforma għallIspeċjalizzazzjoni Intelliġenti (europa.eu) (21) REPowerEU (COM(2022) 230 final) tistabbilixxi mira ta’ 10 miljun tunnellata ta’ produzzjoni domestika tal-idroġenu rinnovabbli u 10 miljun tunnellata ta’ importazzjonijiet tal-idroġenu rinnovabbli sal-2030.